**Áldozatsegítés**

Ha valaki közvetlenül (sértettként) vagy közvetett módon (pl. tanúként vagy családtagon keresztül) kapcsolatba kerül valamilyen bűncselekménnyel, fel kell dolgoznia ennek hatásait. Természetes emberi reakció, ha ilyenkor fizikai vagy lelki problémák jelentkeznek, és anyagi nehézségek is felléphetnek. Az Áldozatsegítő Szolgálat az ilyen helyzetek megoldására ajánl segítséget.

**KINEK TUDUNK SEGÍTENI?**

Elsősorban a Magyarországon bűncselekmény vagy tulajdon elleni szabálysértés áldozatává vált személyeknek tudunk segíteni. Nem minden szolgáltatás igénybe vételéhez szükséges feljelentést tenni, így az is bizalommal fordulhat hozzánk, aki valami okból nem szeretne a rendőrségre menni.

**HOGYAN TUDUNK SEGÍTENI?**

Az Áldozatsegítő Szolgálat a bűncselekmények és tulajdon elleni szabálysértések áldozatai számára személyre szabott segítséget nyújt. Munkatársaink először elbeszélgetnek a segítséget kérővel, akivel közösen próbálják megtalálni a legjobb megoldást. Ez alapján az Áldozatsegítő Szolgálat: személyre szabott felvilágosítást ad jogaikról, lehetőségeikről; meghallgatja a bűncselekményt elszenvedőt, érzelmi támogatást nyújt; gyakorlati segítséget nyújt, egyszerűbb ügyekben jogi tanácsot ad; hivatalos okirattal igazolja áldozati státuszukat; szükség esetén akár ügyvédet is biztosít; a cselekmény okozta krízishelyzet elhárításához az elkövetéstől számított **5 napon belül** beadott kérelem alapján azonnali pénzügyi segélyt adhat.

A személy elleni erőszakos bűncselekmények súlyos sérültjei és halálos áldozataik hozzátartozói mindezen túl három hónapon belül állami kárenyhítést is igényelhetnek az igazolható kár után. A felsorolt támogatások térítés nélkül vehetők igénybe.

**MILYEN GYAKORLATI SEGÍTSÉGET KAPHATNAK AZ ÁLDOZATOK?** pl. megtenni a feljelentést, eljárni a biztosítónál, pótolni ellopott okiratokat, stb.). Az Áldozatsegítő Szolgálat az áldozatok számára személyre szabott felvilágosítást nyújt alapvető jogaikról és az őket megillető ellátásokról. Szükség esetén más hatóságok nyomtatványainak kitöltésében és támogatások igénylésében is közreműködik, illetve segít felvenni a kapcsolatot olyan más szervekkel, önkormányzattal, akiktől további segítség kérhető, vagy ahol a bűncselekmény miatt ügyintézés szükséges.

**MIRE SZOLGÁL AZ AZONNALI PÉNZÜGYI SEGÉLY?**Az Áldozatsegítő Szolgálatnál azonnali pénzügyi segélyt igényelhetnek lakhatás, ruházkodás, utazás és élelmezés céljára, továbbá gyógyászati költségekre valamint kegyeleti kiadásokra.

|  |  |
| --- | --- |
| **Zala megye** | **06-92 / 549-103  aldozat\_zala@igazsagugy.gov.hu** |

Amennyiben áldozattá vált, hívja az éjjel-nappal **ingyenesen** elérhető telefonszámot, vagy keresse közvetlenül a területi áldozatsegítő szolgálatot az alább feltüntetett elérhetőségeken:

**06-80-225-225**

.

**FORDULJON HOZZÁNK BIZALOMMAL!**